คนอังกฤษเตรียมประท้วงใหญ่นโยบายตัดค่าใช้จ่ายภาครัฐ
สหภาพแรงงาน คนทำงานภาครัฐ นักศึกษา ประท้วงไม่พอใจนโยบายลดงบประมาณรายจ่ายของรัฐบาลอังกฤษ คาดเลิกจ้างกว่า 500000 ตำแหน่ง สหภาพแรงงานเตรียมเคลื่อนใหญ่ปีหน้า20 ต.ค. 53 – กลุ่มสหภาพแรงงาน คนทำงานภาครัฐ นักศึกษา ประชาชนทั่วไป ได้ออกมารวมตัวประท้วงไม่พอใจที่รัฐบาลมีแผนลดงบประมาณรายจ่ายภาครัฐ ซึ่งคาดกันว่าจะมีการเลิกจ้างตำแหน่งงานของคนทำงานภาครัฐกว่า 500000 ตำแหน่งความพยายามของรัฐบาลอังกฤษเพื่อแก้ปัญหาขาดดุลงบประมาณสูงเป็นประวัติการณ์ถึง 154700 ล้านปอนด์ ซึ่งยังจะมีนโยบายอื่นๆ ควบคู่กับการเลิกจ้างคนทำงานภาครัฐ เช่น ขยายเวลาการเกษียณอายุ การลดสวัสดิการต่างๆ ของรัฐ เพื่อให้บรรลุเป้าหมายการตัดลดงบประมาณให้ได้มากกว่า 81000 ล้านปอนด์ภายในปีงบประมาณ 2014โดยเมื่อวันอังคารที่ผ่านมาสภาสหภาพแรงงานศูนย์กลางแห่งชาติ (Trades Union Congress: TUC) ระบุว่ามีแรงงาน นักศึกษา ประชาชนกว่า 3000 คนจากทั่วประเทศ ได้มารวมตัวประท้วงที่ Westminster เพื่อประท้วงนโยบายนี้ รวมถึงจะมีการขยายการประท้วงไปยังเมืองต่างๆ ทั่วอังกฤษ ทั้งนี้ TUC จะนัดหมายเพื่อทำการประท้วงครั้งใหญ่ในปีหน้าอีกด้วยนอกจากจะสร้างความไม่พอใจให้กับกลุ่มสหภาพแรงงานแล้ว พรรคเสรีประชาธิปไตย (Liberal Democrats) ซึ่งเป็นพรรคร่วมรัฐบาลเองก็ไม่พอใจมากนัก เนื่องจากพรรคเสรีประชาธิปไตยได้รณรงค์หาเสียงด้วยการต่อต้านมาตรการคุมเข้มทางการเงินก่อนการเลือกตั้งเมื่อเดือนพฤษภาคมที่ผ่านมา
สหภาพแรงงาน คนทำงานภาครัฐ นักศึกษา ประท้วงไม่พอใจนโยบายลดงบประมาณรายจ่ายของรัฐบาลอังกฤษ คาดเลิกจ้างกว่า 500000 ตำแหน่ง สหภาพแรงงานเตรียมเคลื่อนใหญ่ปีหน้า 20 ต.ค.
นโยบายรัดเข็มขัดในยุโรป 2010,อังกฤษ